text: KIF Kolding vandt med besvær - Tønder tabte efter god indsats
  24 november 2016 kl. 08.21
  KIF Kolding København havde det svært mod bundholdet Randers, som længe førte. Tønder gjorde god figur i Silkeborg - men tabte. 
  KIF Kolding Københavns håndboldherrer var på  hjemmebane i Kolding på kanten af et nederlag til Randers,
  der førte til langt ind i anden halvleg.
  Efter KIF-føring på 2-1 var hjemmeholdet ikke foran igen før  12 minutter før tid og hev sejren hjem med cifrene 30-26.
  Med sejren når KIF København op på 11 point for 11 kampe og indtager syvendepladsen i ligaen.
  TM Tønder var i Silkeborg og mødte topholdet BSV Silkeborg. Tønder kom godt fra start og førte 4-1, men så tog BSV Silkeborg fat og slap aldrig taget. TM Tønder leverede dog en godkendt præstation, selvom det blev til et nederlag på 31-27.
  TM Tønder er nu næstsidst i ligaen med fem points - og afstanden til Randers på sidstepladsen er tre points.
  
  